Sest koolitund saunas on äkki innovatsioon. Ehk kulub kellelegi marjaks ära.
#000008
Külasaunas peetava õppetunni mõtteni jõudmisel on olnud oma osa ka spaades kogetul, kus on hakanud silma, et kenad noorde inimesed ei oska saunas midagi peale hakata, neil pole aimu saunatavadest ja -etiketist. Kas ja kui kaua võib leiliruumi uksel kõikuda, ilma et soe välja läheks? Kuidas visata leili nii, et teistele viga ei tee? Kas saun on pigem kiljumise või vaikselt ümisemise paik? Kui ägedaks võib leili ajada, et mõnu oleks, aga pilt taskusse ei kukuks? Paljuski seda ei teata, sest meie, vanemad, pole seda ju õpetanud. Aga äkki peaks saunarahva pojad ja tütred ka üle aegade ulatuvaid saunatavasid tundma?
#000009
Tänapäeva spaasaunanduses on paljugi naljakat, näiteks niinimetatud saunarituaalid. Eks tõele ja sõnale au andes peaks ju rituaal olema aastasadade vanune tava, millel kindlasti suitsuasuna mekk küljes ja esiemade-isade higipiisk palgeil. Aga võta näpust!
#000010
Ja seebid, millest vanimad me kogus saja-aastased. Avaks siis ka seebikeetmise tagamaid. Kuis seda, üht hügieeni alustala on tehtud ja tarbitud üle aastasadade. Kuidas „õitsval“ sotsialismiajal lõhnaseebi hankimiseks Moskvas ja Leningradis käidi. Millised imelised disaininäited kunstiõpetuse tarbeks võivad olla seebipaberid, mille kenakesi kogusid meile pärandatud.
#000015
Sattusin hiljaaegu kirjutama lugu daamist, kes kütab kalli hinna üle nuttes oma suurt talumaja ... elektriga, kuna ahju kütma pole ta õppinud. Korralik kerisekütmine, julgen mainida, on sama peen või isegi peenem süsteem kui ahju soojaks saamine. Ja lisaks puhas füüsika!
#000018
Aga osata seda tuleb, eriti ajal, mil fossiilkütustest valmiv elekter hammustab valusasti elektrikeriste omajate rahakotti.
#000019
Ja vihtlemine, me oma soome-ugri sajandite taha ulatuv massaaž! Loomulikult võib alati viia raha kõikvõimalikesse massaažisalongidesse. Aga sama võimalus oma ihuga imet teha on neil, kelle suurimaks investeeringuks vaid kasepuult patsahkami okste lõikamine. Viha valmistamine on aga puhas käsitööõpetus.
#000020
Ja saunakoolituse takkatippu loomulikult me oma maailmapärand Võromaa suitsusaunatraditsioonina. Seegi tuleb veidikenegi selgemaks rääkida, kui suitsusauna endal käepärast pole. Et noored teaks ja lolli olukorda ei satuks, kui päris suitsusauna minnes palutakse neil ... mobiiltelefonid siiski maha jätta.
#000023